**Iepirkuma procedūras “Reitingu aģentūras pakalpojuma par kredītreitingu informācijas nodrošināšanu iegāde” VK/2015/04 komisijas sēdes**

protokols

Rīgā

|  |  |  |  |
| --- | --- | --- | --- |
| 2015. gada 30. martā plkst. 16.45 |  | Nr. | 4 |

|  |  |
| --- | --- |
| Sēdi vada: |  |
|  |  |
| Pārvaldnieka vietnieks | J. Pone |
|  |  |
| Piedalās: |  |
|  |  |
| Finanšu risku vadības departamenta vecākais eksperts | A. Skraucis |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendenta Moody’s Analytics UK Ltd. 2015. gada 30. marta e-pasta izskatīšana: Moody’s Analytics UK Ltd. e-pastā ir iesniedzis Viņas Majestātes Ieņēmumu un Muitas iestādes (HM *Revenue & Customs*) izziņu (izsniegta 23.03.2015.), kas apliecina, ka pretendentam Moody’s Analytics UK Ltd. nav nodokļu parādu un Reģistra *(Companies House)* izziņu (izsniegta 24.03.2015.), kas apliecina, ka Moody’s Analytics UK Ltd. neatrodas likvidācijas stadijā. Moody’s Analytics UK Ltd. ir pievienojis apliecinājumu, ka Moody’s Analytics UK Ltd. piekrīt iepirkuma līguma publicēšanai, nodrošinot, ka komercnoslēpuma informācija tiek rediģēta, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Moody’s Analytics UK Ltd. ir iesniedzis parakstītu līguma projektu.
2. Lēmuma par iepirkuma procedūras rezultātiem pieņemšana.
3. Atbildīgā darbinieka par līguma slēgšanu noteikšana.
4. Atbildīgā darbinieka par līguma izpildes uzraudzību noteikšana.
5. Informācijas par iepirkuma procedūras rezultātiem nosūtīšana pretendentiem.
6. Lēmuma par iepirkuma procedūras rezultātiem publicēšana Valsts kases mājaslapā.
7. Noslēgtā iepirkuma līguma publicēšana Valsts kases mājaslapā.
8. Informatīva paziņojuma par noslēgto līgumu publicēšana Iepirkumu uzraudzības biroja mājaslapā.

***Nolemj (vienbalsīgi):***

1. Tā kā saskaņā ar iepirkuma procedūras uzaicinājuma 8.2.2.2.2. apakšpunktu Moody’s Analytics UK Ltd. ir iesniedzis Viņas Majestātes Ieņēmumu un Muitas iestādes (HM *Revenue & Customs*) izziņu (izsniegta 23.03.2015.), kas apliecina, ka pretendentam Moody’s Analytics UK Ltd. nav nodokļu parādu un Reģistra *(Companies House)* izziņu (izsniegta 24.03.2015.), kas apliecina, ka Moody’s Analytics UK Ltd. neatrodas likvidācijas stadijā, tad Moody’s Analytics UK Ltd. piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts „Prasības pretendentiem, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar Moody’s Analytics UK Ltd. par kopējo summu **17 000,00 EUR** (bez PVN).
2. Atbildīgo par līguma slēgšanu noteikt Finanšu risku vadības departamenta vecāko ekspertu A. Skrauci.
3. Atbildīgo par līguma izpildes uzraudzību noteikt Finanšu risku vadības departamenta vecāko ekspertu A. Skrauci.
4. Finanšu risku vadības departamenta vecākajam ekspertam A. Skraucim līdz 2015. gada 1. aprīlim sagatavot un nosūtīt vēstuli Standard & Poor’s Financial Services LCC, Moody’s Analytics UK Ltd. un Fitch Solutions Ltd. par iepirkuma procedūras rezultātiem.
5. Infrastruktūras apsaimniekošanas departamenta direktora vietniecei A. Ozolai līdz 2015. gada 1. aprīlim publicēt lēmumu par iepirkuma procedūras rezultātiem Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
6. Infrastruktūras apsaimniekošanas departamenta direktora vietniecei A. Ozolai ne vēlāk kā dienā, kad stājas spēkā iepirkuma līgums, publicēt iepirkuma līguma tekstu Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
7. Infrastruktūras apsaimniekošanas departamenta vecākajai ekspertei D. Klintij publicēt *Informatīvu paziņojumu par noslēgto līgumu* Iepirkumu uzraudzības biroja mājaslapas [www.iub.gov.lv/](http://www.iub.gov.lv/) sadaļā “Publikāciju vadības sistēma” ne vēlāk kā piecas darbdienas pēc līguma noslēgšanas.

Pielikumā: Moody’s Analytics UK Ltd. 2015. gada 30. marta e-pasts ar Viņas Majestātes Ieņēmumu un Muitas iestādes (HM *Revenue & Customs*) izziņu, Reģistra *(Companies House)* izziņu, apliecinājumu un līguma projektu pielikumā kopā uz 10 lp.

Sēdi beidz plkst. 17.00.

|  |  |  |
| --- | --- | --- |
| Sēdi vadīja |  | J. Pone  |
| Piedalījās |  | A. Skraucis |
|  |  | R. Zariņš |

|  |  |  |
| --- | --- | --- |
| Protokolēja |  | D. Klints |